
ATRIBUȚIILE POSTULUI - consilier, clasa I, grad profesional superior, cu ID 620165 și respectiv, ID 620166 din cadrul Compartimentului  Relații cu angajatorii, din cadrul Agenţiei Judeţene pentru Ocuparea Forţei de Muncă Botoșani

1. stimulează angajarea absolvenţilor, a persoanelor în vârsta de peste 45 de ani, a întreţinătorilor unici de familie, a persoanelor cu handicap, a persoanelor care în termen de 5 ani de la încadrare îndeplinesc condiţiile de pensie de limită de vârstă sau pensia anticipată parţială, în condiţiile prevederilor legii;
2. stimulează şi consiliază angajatorii în vederea cofinanţării serviciilor de formare profesională;
Asigură relaţia directă cu angajatorii:
3. contactează angajatorii prin diferite mijloace de comunicaţie;
4. consiliază angajatorii în baza de date a agenţiei;
5. informează angajatorul cu privire la obligativitatea de a comunica locurile de muncă vacante;
6. furnizează informaţii referitoare la tipul de servicii precum şi condiţiile şi modul de accesare a programelor de ocupare pentru diferitele tipuri de măsuri active, cuantumul, durata şi condiţiile de acordare a acestora;
7. pune la dispoziţia angajatorilor solicitanţi listele cu potenţialii beneficiari ai persoanelor în cautarea unui loc de muncă pentru selecţie în vederea încadrării ;
8. încheie convenţii, contracte etc;
9. implementează, monitorizează şi verifică convenţiile şi contractele încheiate cu angajatorii;
10. încheie contracte de solidaritate şi convenţii cu angajatorii care încadrează persoane marginalizate social în baza prevederilor Legii 116/2002; 
11. stabileşte drepturile prevăzute de prevederile Legii 76/2002, cu modificările şi completările   ulterioare, privind absolvenţii instituţiilor de învăţământ şi absolvenţii scolilor speciale, în vârstă de minim 16 ani, înregistraţi la A.J.O.F.M. Botoşani, care se angajează cu un program normal de lucru pe o perioada mai mare de 12 luni;
12. acordă subvenţii pentru angajatorii care încadrează persoane marginalizate;
13. stimulează angajatorii pentru angajarea în condiţiile Legii nr.335/2013 privind efectuarea stagiului pentru absolvenţii de învăţământ superior şi în condiţiile Legii nr.72/2007 privind stimularea încadrării în muncă a elevilor şi studentilor, cu modificările şi completările ulterioare;
14. duce la îndeplinire sarcinile și atribuțiile trasate prin decizii și dispoziții de serviciu emise de către directorul executiv;
15. desfășoară activitățile ce se derulează în cadrul proiectului SMART SPO – Servicii moderne, accesibile și pregătite pentru viitor.

